
Ministru kabineta rīkojums Nr. 735
Rīgā 2024. gada 10. septembrī (prot. Nr. 36 12. §)
Par nekustamā īpašuma "Jaunmelderi P" Taurenes pagastā, Cēsu novadā, nodošanu Cēsu novada pašvaldības īpašumā
· 1. Ņemot vērā, ka Satiksmes ministrijas īpašumā nodotais nekustamais īpašums "Jaunmelderi P" (nekustamā īpašuma kadastra Nr. 4286 002 0376) – zemes vienība (zemes vienības kadastra apzīmējums 4286 002 0313) 0,15 ha platībā un uz tās izbūvētā kompleksā inženierbūve "Autoceļa V299 km 40,600 nobrauktuve" (būves kadastra apzīmējums 4286 002 0313 001) – Taurenes pagastā, Cēsu novadā, vairs netiek izmantots Ministru kabineta 2014. gada 14. maija rīkojuma Nr. 211 "Par Vecpiebalgas novada pašvaldības nekustamo īpašumu pārņemšanu valsts īpašumā" 2.1. apakšpunktā minētās funkcijas nodrošināšanai, saskaņā ar Publiskas personas mantas atsavināšanas likuma 42. panta otro daļu un 43. pantu nodot nekustamo īpašumu bez atlīdzības Cēsu novada pašvaldības īpašumā.
· 2. Cēsu novada pašvaldībai pārņemt no Satiksmes ministrijas šā rīkojuma 1. punktā minēto nekustamo īpašumu un normatīvajos aktos noteiktajā kārtībā nostiprināt zemesgrāmatā īpašuma tiesības uz Cēsu novada pašvaldības vārda.

